SPOROČILO KOMISIJEEVROPSKEMU PARLAMENTUv skladu s členom 294(6) Pogodbe o delovanju Evropske unije v zvezi s stališčem Sveta (prva obravnava) o sprejetju direktive Evropskega parlamenta in Sveta o vzpostavitvi enotnega evropskega železniškega prostora (Prenova) /* COM/2012/0119 final - 2010/0253 (COD) */





2010/0253 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta (prva obravnava) o sprejetju direktive Evropskega parlamenta in Sveta o vzpostavitvi enotnega evropskega železniškega prostora (Prenova) 1. Ozadje Datum predložitve predloga Evropskemu parlamentu in Svetu (dokument COM(2010) 475 final – 2010/0253(COD): || 21.9.2010 Datum mnenja Evropskega odbora regij: || 28.1.2011 Datum mnenja Evropskega ekonomsko-socialnega odbora: || 16.3.2011 Datum stališča Evropskega parlamenta, prva obravnava: || 16.11.2011 Datum sprejetja političnega dogovora Sveta glede na stališče Sveta na prvi obravnavi: || 12.12.2011 Datum sprejetja stališča Sveta v prvi obravnavi: || 8.3.2012 2. Cilj predloga Komisije Postopki za ugotavljanje kršitev, pritožbe, ki so jih vložile zainteresirane strani, ter razne študije in poročila o izvajanju prvega železniškega paketa so pokazali, da obstaja priložnost za izboljšanje trenutnega regulatornega okvira. Poleg poenostavitve in izboljšanja transparentnosti je v tem kontekstu namen predloga Komisije za prenovo prvega železniškega paketa obravnavati (a) ustrezno financiranje železniške infrastrukture in zaračunavanje uporabnin zanjo, (b) pogoje za konkurenco na trgu storitev v železniškem prometu in (c) organizacijske reforme, potrebne za zagotovitev ustreznega nadzora nad trgom: (a) Zagotovitev ustreznega, transparentnega in trajnostnega financiranja infrastrukture ter lajšanje naložb prevoznikov v železniškem prometu zaradi večje predvidljivosti razvoja infrastrukture in pogojev dostopa, skupaj z ustreznejšo višino in strukturo zaračunavanja uporabnin za infrastrukturo, boljšo konkurenčnostjo prevoznikov v železniškem prometu glede na druge načine prevoza in prispevanje k ponotranjenju stroškov, predstavljajo prvi cilj predlagane prenove. (b) Preprečevanje izkrivljanja konkurence zaradi uporabe državnih sredstev za komercialne dejavnosti, preprečevanje zbiranja poslovno občutljivih informacij s strani prvotnih prevoznikov in njihove uporabe proti možnim konkurentom, odprava navzkrižja interesov pri upravljanju z železnico povezanih storitev in povečanje njihove razpoložljivosti za nove prevoznike kot tudi povečanje preglednosti trga, da bi se zagotovila učinkovita konkurenca, predstavljajo drugi niz ciljev. (c) Glede regulatornega nadzora namerava predlagana prenova zagotoviti, da bodo lahko regulatorni organi zaradi večje neodvisnosti, razširjenih pristojnosti in drugih sredstev, ki jim bodo na voljo, učinkovito opravljali svoje naloge. 3. Pripombe k stališču Sveta 3.1 Splošne pripombe k stališču Sveta Svet je 12. decembra 2011 sklenil politični dogovor, 8. marca 2012 pa je s kvalificirano večino sprejel stališče na prvi obravnavi. Čeprav se je s splošnim ciljem v zvezi s poenostavitvijo in izboljšanjem transparentnosti s konsolidacijo treh obstoječih direktiv in njihovih sprememb še strinjal s Komisijo, je Svet od predloga Komisije odstopal pri vprašanju z železnico povezanih storitev, financiranja infrastrukture, zaračunavanja uporabnin za infrastrukturo in pooblastil regulatornega organa. V nekaterih primerih Svet zastopa stališče, da je treba obdržati obstoječo zakonodajo, ne da bi jo spreminjali, navkljub raznim utemeljitvam za tovrstna prizadevanja, naštetim v oddelku 2. V zvezi s tem bi se stališče Sveta izboljšalo tako, da se upoštevajo določene spremembe, ki jih je sprejel Evropski parlament. 3.2 Podrobne pripombe Komisije Podrobne pripombe so predstavljene glede na glavna področja aktivnosti, zajetih v osnutku direktive. 3.2.1 Splošne določbe (členi 1 do 3) Spremembe, ki jih je sprejel Svet, večinoma zadevajo nadaljnjo pojasnitev in poenostavitev obstoječih določb in so zato za Komisijo sprejemljive. 3.2.2 Neodvisnost upravljanja; ločitev upravljavcev infrastrukture in prevoznikov v prometu (členi 4 do 7) Tudi v tem primeru spremembe, ki jih je sprejel Svet, zadevajo večinoma nadaljnjo pojasnitev in poenostavitev obstoječih določb. Komisija zato te izboljšave lahko sprejme. 3.2.3 Izboljšanje finančnega položaja upravljavcev infrastrukture in prevoznikov v železniškem prometu (člena 8 in 9) Svet meni, da je zahteva v zvezi z izravnavo dohodkov in odhodkov upravljavca infrastrukture povezana s pogodbenim dogovorom med pristojnim organom in upravljavcem infrastrukture, ki lahko zajema daljše obdobje in je zato v primerjavi s predlogom Komisije slabša podlaga za zagotavljanje učinkovitega dolgoročnega načrtovanja in izvajanja naložb v infrastrukturo. 3.2.4 Dostop do železniške infrastrukture in železniških prevoznih storitev (členi 10 do 13) Večina sprememb, ki jih je sprejel Svet, je skladna s splošnim ciljem predloga Komisije. Vendar Komisija obžaluje, da je zahteva v zvezi s pravno ločitvijo med prevozniki v železniškem prometu, ki imajo prevladujoč položaj, in upravljavci objektov, potrebnih za izvajanje železniških storitev, zmanjšana na neodvisnost v smislu organizacije in sprejemanja odločitev ter na obveznost ločenega vodenja računov. To bo v praksi namreč oteževalo zagotavljanje popolne transparentnosti in enakega obravnavanja vseh prevoznikov v železniškem prometu. Obratno dokazno breme v zvezi z obstojem drugih izvedljivih rešitev je omajano. Kot zadnje je treba dodati, da se Svet strinja z obveznostjo v zvezi z dajanjem drugi zainteresirani strani na voljo objekt, potreben za izvajanje železniških storitev, ki se ne uporablja, na podlagi najemne ali zakupne pogodbe, vendar samo takrat, ko prevoznik v železniškem prometu izrecno izrazi zanimanje za dostop do tega objekta na podlagi dokazanih potreb in po tem, ko se zadevni objekt ni uporabljal v zadnjem obdobju, ki se z 2 let, kot je navedeno v predlogu Komisije, podaljša na 3 leta. 3.2.5 Čezmejni sporazumi (člen 14) Stališče Sveta, ki nadalje podrobno navaja postopek, ki ga je treba upoštevati, da se zagotovi skladnost čezmejnih sporazumov s pravom EU, je za Komisijo sprejemljivo. 3.2.6 Nadzorne naloge Komisije (člen 15) Spremembe, ki jih je sprejel Svet v zvezi s podrobno opredelitvijo navedenih nalog, so za Komisijo sprejemljive. 3.2.7 Izdaja licence prevoznikom v železniškem prometu (členi 16 do 25) Svet je k predlogu Komisije dodal majhno število sprememb, katerih namen je pojasniti obstoječe določbe in ki so za Komisijo sprejemljive. 3.2.8 Uporabnine za infrastrukturo in dodeljevanje infrastrukturnih zmogljivosti (členi 26 do 54) Večina sprememb, ki jih je sprejel Svet, je namenjena pojasnitvi obstoječih določb in je zato za Komisijo sprejemljiva. Vendar Komisija obžaluje, da je Svet njen predlog omajal s tem, ko je določil, da so diferenciacija stroškov glede na raven hrupa, uporaba ERTMS in uvedba dajatev za rezervacijo zmogljivosti zgolj neobvezne. Svet je skrajšal minimalno trajanje pogodbenega dogovora med pristojnim organom in upravljavcem infrastrukture za načrtovanje in financiranje infrastrukture na 3 leta; Komisija je trdno prepričana, da je njen začetni predlog 5 let predstavljal dober kompromis in da bo stališče Sveta (kot je že omenjeno v členu 3.2.3) škodovalo dolgoročnim naložbam. Svet je dodal tudi določbo, ki omogoča popolno pokrivanje stroškov za prevoz tovora iz tretjih držav in v tretje države na omrežju, katerega tirna širina se razlikuje od tiste na glavnem železniškem omrežju EU. Komisija meni, da se tovrstna izjema ne more upravičiti zaradi omenjene razlike, saj gre za čisto tehnično razliko, ne pa gospodarsko ali operativno. 3.2.9 Regulatorni organ (členi 55 do 57) Večina sprememb, ki jih je uvedel Svet, prinaša oslabitev položaja regulatornega organa v primerjavi z začetnim predlogom Komisije. Komisija obžaluje odločitev Sveta, da je omogočanje regulatornim organom, da posredujejo v finančnih zadevah, zgolj neobvezno (zlasti pri sprejemanju poslovnih načrtov v zvezi z infrastrukturo, pogodbenih dogovorov z nacionalnimi organi in načrtov v zvezi s preobremenjenostjo). Komisija še vedno meni, da je upravičeno sprejeti jasnejše zahteve za zaščito neodvisnosti osebja regulatornih organov. 3.2.10 Končne določbe (členi 58 do 67) V nekaterih primerih je Svet omejil pooblastila Komisije za sprejetje delegiranih ali izvedbenih aktov, vendar je končni rezultat tega za Komisijo še zmeraj sprejemljiv. Čeprav Komisija obžaluje omejevalni pristop pri določanju bistvene narave določenih prilog, bi večina sprememb Komisiji omogočila nadaljnje zagotavljanje usklajenega izvajanja zakonodaje, zato se šteje, da so te spremembe sprejemljive. Svet predlaga 36 mesecev časa za prenos. Komisija pa meni, da bi bilo bolje predvideti krajši rok, kot je to storil tudi Parlament. 4. Sklepna ugotovitev Ta predlog je pomemben zlasti za to, da se dosežejo cilji, začrtani v sporočilu „Načrt za enotni evropski prometni prostor – Na poti h konkurenčnemu in z viri gospodarnemu prometnemu sistemu“, sprejetemu dne 28. marca 2011. Prav tako naj bi pomenil podlago za nove pobude Komisije leta 2012 za spodbujanje nadaljnje tržne integracije v železniškem prometu, zato bi ga naj sozakonodajalci sprejeli čim prej. Kljub temu, da je omajalo več njenih določb, Komisija meni, da je stališče Sveta skladno z glavnimi cilji njenega predloga, in zato verjame, da bi se zakonodajni postopek in razprava z Evropskim parlamentom morala nadaljevati na drugi obravnavi.